text: Hovedvej blokeret af lastbil
  16 december 2011 kl. 17.44
  Hovedvejen mellem Vejle og Fredericia var lukket i flere timer fredag eftermiddag, da en tonstung lastbil forulykkede.
  Chaufføren mistede herredømmet over lastbilen, da et dæk eksploderede. Lastbilen kørte tværs over vejen og cykelstien. Den blev stoppet af et træ og en skrænt.
  Førerhuset blev knust, og chaufføren blev klemt fast. Han kunne først skæres fri, da lastbilen var blev rejst op ved hjælp af en kran.
  Chaufføren var i stand til at gå hen til ambulancen, da han havde fået en cigaret og ringet hjem.
  Ingen andre var impliceret i ulykken.
  